# Divlji korak

### Izvor: Wikipedija

Divlji korak
Romper Stomper
Redatelj | Geoffrey Wright
Producent | Ian Pringle Daniel Scharf
Scenarist | Geoffrey Wright
Glavne uloge | Russell Crowe Jacqueline McKenzie Daniel Pollock Alex Scott
Glazba | John Clifford White
Godina izdanja | 1992.
Trajanje | 91 minuta
Država | Australija
Jezik | engleski
IMDb profil

Divlji korak (eng. Romper Stomper) je film australskog režisera Geoffreyja Wrighta iz 1992. godine. Film opisuje propadanje grupe neonacističkih skinheadsa u siromašnom predgrađu Melbournea i napete odnose među troje glavnih likova koje tumače Russell Crowe, Daniel Pollock i Jacqueline McKenzie.

Daniel Pollock je bio u ljubavnoj vezi s Jacquline Mckenzie (likovi koje igraju u filmu su također zaljubljeni). Zbog prekida i problema s ovisnosti o heroinu, počinio je samoubojstvo bacivši se pred vlak, prije nego je film pušten u distribuciju. Crowe je povodom toga napisao pjesmu The Night That Davey Hit the Train, koju je izvodio sa svojim bendom.

## [uredi] Radnja

Upozorenje čitatelju: Slijedi tekst koji sadrži pojedinosti o radnji i/ili završetku ovog djela.

Hando (Crowe) je agresivni vođa grupe rasista i neonacista koja se redovito sukobljava s vijetnamskim imigrantima u Melbourneu. Gabe (Mackenzie) je problematična djevojka iz bogate obitelji koja ima problema s ocem; u kafiću upoznaje Handa te se zaljubi u njega i pridruži ekipi. U nju se zaljubljuje Handov prijatelj i suborac Davey (Pollock).

Nakon žestokog sukoba s Vijetnamcima u kojemu izgube nekoliko članova i prebivalište, grupa se nađe u velikim problemima. Gabe im obećava pomoći u pljački bogataške kuće; kuća je zapravo vlasništvo njezinog oca, a pljačka ne uspijeva zbog Handove nediscipline i nesposobnosti. Hando u napadu bijesa otjera Gabe koja ih zatim sve prijavi policiji; on jedini uspijeva pobjeći.

Gabe se pridružuje Daveyju koji je napustio grupu kada i ona; brzo ih pronalazi Hando te zajedno čine pljačku i planiraju odlazak iz Melbournea. Hando je sumnjičav prema Gabe i ubrzo se posvađaju. Kako bi spasio djevojku, Davey ubija prijatelja.

## [uredi] Kritike

Film je naišao na različite reakcije među kritičarima i gledateljima. Manje zamjerke su upućene na račun scenarija koji se bavi neonacističkom supkulturom i odnosima glavnih likova pri čemu se nijednom aspektu ne posvećuje dovoljno duboko. Veći problem je bila poprilična količina realistički prikazanog nasilja zbog kojega je distribucija filma u nekim zemljama naišla na poteškoće.

U Australiji je u čak devet kategorija nominiran za prestižne nagrade Australskog filmskog instituta; nagrađen je za najbolju mušku glavnu ulogu, najbolje zvučne efekte i najbolju originalnu glazbu.

Iako film skinheadse ne prikazuje u pozitivnom svjetlu, postao je vrlo popularan među neonacistima stekavši kultni status.

## [uredi] Vanjske poveznice

- Romper Stomper na Internet Movie Database

Dobavljeno iz "http://hr.wikipedia.org../../../d/i/v/Divlji_korak.html"

Kategorije: Filmovi 1990-ih | Australski filmovi | Akcijski filmovi | Dramski filmovi

##### Views

- Članak
- Razgovor
- Trenutna inačica

##### Traži

##### Drugi jezici

- Deutsch
- English
- Lietuvių
- ‪Norsk (nynorsk)‬
- ‪Norsk (bokmål)‬
- Polski
- Русский
- Svenska